Γεράσιμος Ανδρεάτος

Ο Γεράσιμος Ανδρεάτος (Αθήνα, 2 Οκτωβρίου 1962Γεράσιμος Ανδρεάτος - Ελληνική Δισκογραφία) είναι Έλληνας τραγουδιστής.

 Βιογραφία 
Ο Γεράσιμος Ανδρεάτος γεννήθηκε στις 2 Οκτωβρίου του 1962 στην Αθήνα. Ο πατέρας του ήταν από την Κεφαλονιά και η μητέρα του από την Ικαρία.Γεράσιμος Ανδρεάτος – Η 30χρονη πορεία του στο ελληνικό τραγούδι Όγδοο Ο ίδιος μεγάλωσε στη Γλυφάδα. Μία ελληνική ταινία με θέμα τη ζωή ενός μπουζουξή έμελλε να τον σημαδέψει και να μάθει να παίζει μπουζούκι.Γεράσιμος Ανδρεάτος: Με Άποψη Λαϊκός, Δίφωνο, τεύχος 3, σελ. 98-99, Δεκέμβριος 1995 Το πρώτο μπουζούκι το αγόρασε ο πατέρας του όταν ο Γεράσιμος πήγαινε στην έκτη δημοτικού.Γεράσιμος Ανδρεάτος "Λίγα λόγια για το πρώτο μου μπουζούκι" Μουσικές Διαδρομές Από μικρή ηλικία, άρχισε να παρακολουθεί μαθήματα μουσικής με τον Παναγιώτη Βεσμεδιώτη και τον Θέμη Παπαβασιλείου και φωνητικής με τον Φραγκίσκο Βουτσίνο, τον Τάσο Αποστόλου και τον Γιώργο Μισαηλίδη.  

Ξεκίνησε να τραγουδάει επαγγελματικά από το 1985 και από τότε έχει συνεργαστεί με τους: 

 Δήμητρα Γαλάνη, 
 Χάρις Αλεξίου, 
 Χρόνη Αηδονίδη, 
 Χάρη και Πάνο Κατσιμίχα, 
 Ελευθερία Αρβανιτάκη, 
 Τα παιδιά από την Πάτρα, 
 Ελένη Τσαλιγοπούλου, 
 Βαγγέλη Κορακάκη, 
 Πέτρο Ταμπούρη, 
 Αναστασία Μουτσάτσου, 
 Μελίνα Κανά, 
 Εργαστήρι Παλιάς Μουσικής, 
 Αλκίνοο Ιωαννίδη, 
 Χρήστο Νικολόπουλο, 
 Γιάννη Σπανό, 
 Κατερίνα Κούκα, 
 Γιάννη Μαρκόπουλο, 
 Γιώργο Χατζηνάσιο,
 Χρήστο Λεοντή και 
 Παντελή Θαλασσινό.

Η πρώτη του δισκογραφική δουλειά κυκλοφόρησε το 1991, αλλά η συμμετοχή που τον έκανε ευρύτερα γνωστό ήταν στο δίσκο του Βαγγέλη Κορακάκη Λαύριο του 1993.Ο Γεράσιμος Ανδρεάτος «Αυτοπροσώπως» στον Νίκο Θρασυβούλου Το Βήμα Έχει συμμετάσχει στους δίσκους Μισμαγιά σε επιμέλεια του Πέτρου Ταμπούρη, Οι Βετεράνοι Του Ρεμπέτικου, Η Δήμητρα Γαλάνη Στο Χάραμα, Τα Πορφυρά Καμπάγια και Χάδια Και Καρφιά των Πέτρου Ταμπούρη και Θοδωρή Γκόνη, Πασπαρτού του Λάκη Παπαδόπουλου, Παντελώς Χειροποίητα του Παντελή Αραμπατζή και Αναγέννηση του Γιάννη Μαρκόπουλου.

Ο Γεράσιμος Ανδρεάτος θεωρείται από τους πιο χαρακτηριστικούς τραγουδιστές της εποχής του, μία γνήσια λαϊκή φωνή που ξεχωρίζει για τις εξαιρετικές ερμηνείες, με σημαντική καριέρα και μεγάλη προσωπική δισκογραφία στον χώρο της έντεχνης λαϊκής μουσικής. Είναι πατέρας τριών παιδιών.

 Παραπομπές 

 Εξωτερικοί σύνδεσμοι 
Γεράσιμος Ανδρεάτος: «Κάτω από την ονομασία "έντεχνο" κρύβονται πολλοί κακότεχνοι!» Enter TV

Κατηγορία:Έλληνες τραγουδιστές
Κατηγορία:Έλληνες μουσικοί